
Text rozhodnutia
Súd: Krajský súd Bratislava Spisová značka: 11CoP/465/2016 Identifikačné číslo súdneho spisu: 1415208925 Dátum vydania rozhodnutia: 14. 07. 2017 Meno a priezvisko sudcu, VSÚ: JUDr. Bianka Gelačíková ECLI: ECLI:SK:KSBA:2017:1415208925.2 Uznesenie Krajský súd v Bratislave, v senáte zloženom z predsedníčky senátu JUDr. Bianky Gelačíkovej a členiek senátu Mgr. Patrície Železníkovej a Mgr. Aleny Čakváriovej, vo veci starostlivosti o maloletého Z. Z., nar. XX.XX.XXXX zastúpený kolíznym opatrovníkom Úradom práce sociálnych vecí a rodiny Bratislava, so sídlom Vazovova 7/A, 816 16 Bratislava, dieťa rodičov matka: O. O., nar. XX.XX.XXXX, trvale bytom Z. 6, XXX XX K., zastúpená Mgr. Henrieta Slavkovská, advokát, s.r.o., advokátska kancelária so sídlom Ľ. Štúra 19, 934 01 Levice, otec: O. Z., nar. XX.XX.XXXX, trvale bytom C. XX, XXX XX K., za účasti Okresnej prokuratúry Bratislava IV, so sídlom Hanulova 9/A, 840 11 Bratislava, v konaní o úpravu výkonu rodičovských práv a povinností k maloletému dieťaťu, takto r o z h o d o l : Súd o p r a v u j e záhlavie rozsudku Krajského súdu v Bratislave zo dňa 20.06.2017, č.k. 11CoP/465/2016-159, tak, že priezvisko matky, adresa trvalého pobytu matky, údaj o právnom zastúpení matky má byť správne uvedený: „O. O., trvale bytom Z. 6, XXX XX K., zastúpená Mgr. Henrieta Slavkovská, advokát, s.r.o., advokátska kancelária so sídlom Ľ. Štúra 19, 934 01 Levice“. V ostatných častiach sa rozsudok nemení. o d ô v o d n e n i e : 1. Okresný súd Bratislava IV rozsudkom zo dňa 19.05.2016, č.k. 25P/183/2015-115 zveril maloletého Z. Z., nar. XX.XX.XXXX do striedavej osobnej starostlivosti oboch rodičov s určením podmienok realizácie tejto starostlivosti, zároveň upravil styk rodičov s maloletým počas vianočných sviatkov - upravil výkon striedavej osobnej starostlivosti v tomto období. Určil, že preberanie odovzdávanie maloletého bude prebiehať v bydlisku toho rodiča, ktorému aktuálny výkon osobnej starostlivosti končí. Určil, že maloletého budú zastupovať a spravovať jeho majetok obaja rodičia. Výživné počas trvania striedavej osobnej starostlivosti na maloletého Z. neurčil. Nad maloletým nariadil dohľad, žiadnemu z účastníkov nepriznal súd prvej inštancie právo na náhradu trov konania. 2. Krajský súd v Bratislave ako súd odvolací rozsudkom zo dňa 20.06.2017, č. k. 11CoP/465/2016-159 potvrdil rozsudok súdu prvej inštancie. Žiadnemu z účastníkov nepriznal právo na náhradu trov odvolacieho konania. 3. Podľa § 2 C.m.p., na konania podľa tohto zákona sa použijú ustanovenia zákona č. 160/2015 Z.z. Civilného sporového poriadku (ďalej len „C.s.p.“), ak tento zákon neustanovuje inak. 4. Podľa § 224 C.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 5. S poukazom k tomu, že pri vypracovaní písomného vyhotovenia rozsudku došlo k chybe v písaní a to v priezvisku matky, v adrese trvalého pobytu matky, v údaji o právnom zastúpení matky, Krajský súd v Bratislave v zmysle zákonných citovaných ustanovení uvedené posúdil ako zrejmú nesprávnosť a rozhodol tak, ako je uvedené vo výroku tohto uznesenia. 6. Toto rozhodnutie prijal senát odvolacieho súdu pomerom hlasov 3:0 (§ 393 ods. 2 C.s.p.). Poučenie: Proti tomuto rozhodnutiu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C.s.p.) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 427 ods. 1 C.s.p.). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 C.s.p.).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2017:1415208925.2 (dáta aktuálne k 3. 11. 2026). Záväzné je znenie zverejnené súdom.




